CELEX: 62009TN0403
Language: mt
Date: 2009-10-07 00:00:00
Title: Kawża T-403/09: Rikors ippreżentat fis- 7 ta' Ottubru 2009 — Tecnoprocess vs Id-Delegazzjoni tal-Kummissjoni Ewropea fil-Marokk et

5.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/31
            
         Rikors ippreżentat fis-7 ta' Ottubru 2009 — Tecnoprocess vs Id-Delegazzjoni tal-Kummissjoni Ewropea fil-Marokk et
   (Kawża T-403/09)
   2009/C 297/46
   Lingwa tal-kawża: It-Taljan
   
      Partijiet
   
   
      Rikorrenti: Tecnoprocess Srl (Ruma, L-Italja) (rappreżentant: A. Majoli, avukat)
   
      Konvenuti: Id-Delegazzjoni tal-Kummissjoni Ewropea fil-Marokk, id-Delegazzjoni tal-Kummissjoni Ewropea fir-Repubblika tan-Niġerja u l-Kummissjoni tal-Komunità Ewropea
   
      Talbiet tar-rikorrenti
   
   
               —
            
            
               tivverifika l-arrikkiment indebitu tad-Delegazzjoni ta’ Abuya, tad-Delegazzjoni ta’ Rabat u tal-Kummissjoni Ewropea.
            
         
               —
            
            
               għaldaqstant, tikkundanna lid-Delegazzjoni ta’ Abuya, lid-Delegazzjoni ta’ Rabat u lill-Kummissjoni Ewropea, anki insolidum, sabiex iħallsu lir-rikorrenti l-ammont ta’ EUR 114 069,94 flimkien mal-interessi sakemm jitħallas dan l-ammont, jew kwalunkwe ammont ieħor li l-Qorti tal-Prim’Istanza tikkunsidra xieraq, barra l-interessi fuq l-ammont stabbilit, sakemm jitħallas.
            
         
               —
            
            
               tikkundanna lid-Delegazzjoni ta’ Abuya, lid-Delegazzjoni ta’ Rabat u lill-Kummissjoni Ewropea anki insolidum, għall-ispejjeż.
            
         
      Motivi u argumenti prinċipali
   
   Il-kumpannija rikorrenti fil-kawża preżenti, li hija l-istess waħda fil-Kawżi T-264/09 Tecnoprecess vs Il-Kummissjoni tal-Komunità Ewropea u d-Delegazzjoni tal-Kummissjoni Ewropea fil-Marokk u T-367/09 Tecnoprocess vs Il-Kummissjoni tal-Komunità u d-Delegazzjoni tal-Kummissjoni Ewropea fir-Repubblika tan-Niġerja, issostni li, fil-kuntest tal-applikazzjoni tal-kuntratti konklużi mal-awtoritajiet Marrokkini u Nigeriani u li huma s-suġġett ta’ dawn iż-żewġ kawżi, id-Delegazzjonijiet iċċitati iktar ’il fuq kif ukoll il-Kummissjoni, irrifjutaw b’mod mhux iġġustifikat li jsolvu, b’mod amikevoli, il-kwistjonijiet diversi relatati mal-eżekuzzjoni tal-kuntratti inkwistjoni, u dan minkejja li hija, f’diversi okkażjonijiet, ipproponiet lill-istituzzjonijiet Komunitarji sabiex jikkumpensaw l-pożizzjonijiet tal-attiv u l-passiv li jirrigwardaw l-imsemmija kuntratti.
   Bħala riżultat ta’ din is-sitwazzjoni, id-Delegazzjonijiet u l-Kummissjoni żammew fil-pussess tagħhom b’mod mhux iġġustifikat ammonti għoljin ħafna li kellhom jiġu ttrasferiti lir-rikorrenti, u b’hekk inħolqot sitwazzjoni li tikkostitwixxi arrikiment indebitu.